কৃষ্ণগঞ্জের মাজদীয়া গ্রামের এবছরের থিম বাংলার ‘সহজপাঠ’

নদীয়া: “ভাষা হারালে হারিয়ে যাবে আমাদের শিকড়, আমাদের অস্তিত্ব”— এবছরের দুর্গোৎসবের মণ্ডপজুড়ে প্রতিধ্বনিত হচ্ছে এই হৃদয়স্পর্শী বার্তা (Local Puja)। রাজ্যের বাইরে বাংলায় কথা বলার কারণে আজও বহু মানুষকে অপমানের শিকার হতে হয়। সেই বেদনা ও ক্ষোভকে শিল্পরূপ দিতে নদীয়ার (Nadia) কৃষ্ণগঞ্জের মাজদীয়া গ্রাম বারোয়ারী এবারের থিমে বেছে নিয়েছে ‘সহজপাঠ’ (Sahajpath)।

আরও পড়ুন: আলিপুরদুয়ারের চা বাগান থেকে উদ্ধার চিতাবাঘের মৃতদেহ

বাংলার শৈশব স্মৃতির অঙ্গ হয়ে থাকা এই গ্রন্থের প্রতীকে সাজানো হচ্ছে প্যান্ডেল, যেখানে ভাষার মর্যাদা রক্ষার বার্তাই পৌঁছে যাবে জনমানসে। উদ্যোক্তাদের দাবি, বর্তমান প্রজন্মকে মনে করিয়ে দেওয়া দরকার যে ভাষাই হলো সংস্কৃতি ও শিকড়ের মূল ভরকেন্দ্র।

দর্শনার্থীদের জন্য এই থিম হবে একদিকে আবেগময়, অন্যদিকে শিক্ষণীয় এমনটাই আশা আয়োজকদের।