২৬-এর দিক নির্দেশ জয় প্রকাশ মজুমদারের

কৃষ্ণগঞ্জ: কৃষ্ণগঞ্জ (Krishnagunge) ব্লকের স্বর্ণখালীতে অনুষ্ঠিত হল তৃণমূল কংগ্রেসের (TMC) বিজয়া সম্মিলনী (Bijoya Sammelani)। এদিনের অনুষ্ঠানে তৃণমূল কর্মী, সমর্থক এবং স্থানীয় সাধারণ মানুষের উপস্থিতি ছিল চোখে পড়ার মতো (District News)।

কৃষ্ণগঞ্জ বিধানসভা গত দুই নির্বাচনে বিজেপির দখলে যায়। তাই আসন্ন ২০২৬ সালের বিধানসভা নির্বাচনকে সামনে রেখে এদিনের সভা ছিল তৃণমূলের জন্য বিশেষ তাৎপর্যপূর্ণ। সভায় উপস্থিত ছিলেন তৃণমূল কংগ্রেসের রাজ্য কমিটির সহ-সভাপতি জয় প্রকাশ মজুমদার।

আরও পড়ুন: দুর্গাপুর গণধর্ষণকাণ্ডে নয়া মোড়, ধৃতদের বাড়িতে তল্লাশি চালাল পুলিশ

জয় প্রকাশ মজুমদার এদিন স্পষ্ট বার্তা দেন, “মমতা বন্দ্যোপাধ্যায় ক্ষমতায় আছেন বলেই আপনারা আজ সুযোগ-সুবিধা ভোগ করছেন। তাই আগামী নির্বাচনে দলকে আরও শক্তিশালী করতে প্রতিটি বুথে মানুষের পাশে থাকতে হবে, তাঁদের সঙ্গে নিয়মিত যোগাযোগ রাখতে হবে।”

তিনি আরও বলেন, ২০২৬ সালের নির্বাচনে কৃষ্ণগঞ্জে তৃণমূলকে ফের জয়ী করতে হলে এখন থেকেই কর্মীদের মাঠে নামতে হবে। পঞ্চায়েত সমিতির কর্মদক্ষতা থেকে শুরু করে সাধারণ কর্মীর কাজ—সব ক্ষেত্রেই সমন্বয় রেখে মানুষের আস্থা অর্জনের ওপর জোর দেন তিনি।